
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Κανονισμός ίδρυσης και λειτουργίας πρακτορείων Κρατικών Λα¬ 
χείων . 1 

Εφαρμογή δραστηριοτήτων Αγροτικής Οικιακής Οικονομίας 

(Λ.Ο.Ο.) και οικονομική εξυπηρέτησή τους. 2 

Έγκριση της αριθ. 2349/16,6.1988 απόφασης της Λιμενικής Αρ¬ 
χής ΑΙΓΙΝΑΣ περί καθορισμού ναύλου επιβατών της τοπικής 

δρομολογιακής γραμμής ΑΙΓΙΝΑΣ - ΑΓΚΙΣΤΡΙ. 3 

Σύσταση ίδιου νομικού προσώπου με το όνομα «Β’ ΚΕΝΤΡΟ ΑΝΟΙ¬ 
ΧΤΗΣ ΠΡΟΣΤΑΣΙΑΣ ΗΛΚΙΩΜΕΝΩΝ (ΚΑΠΗ) ΔΗΜΟΥ 
ΣΕΡΡΩΝ». 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α.2617/40 (1) 


Κανονισμός ίδρυσης και λειτουργίας πρακτορείων Κρατικών Λαχείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 339/1936 «περί Κρατικών Λαχείων». 

2. Τις διατάξεις του Α.Ν. 2038/1939 «περί τροποποιήσεως των 
διατάξεων περί Κρατικών Λαχείων». 

3. Τις διατάξεις του άρθρου 82 του Π.Δ. 636/1977 «περί διαρθρώ- 
σεως του Υπουργείου των Οικονομικών και Οργανισμού των Υπηρε¬ 
σιών αυτών». 

4. Τη γνώμη της Διοικούσας Επιτροπής Κρατικών Λαχείων, όπως 

αυτή διατυπώθηκε κατά τη συνεδρίαση της 6ης Ιουνίου 1988, αποφα¬ 
σίζουμε: , 

Καθορίζουμε τον Κανονισμό ίδρυσης και λειτουργίας Πρακτορείων 
Κρατικών Λαχείων κ.λπ., ο οποίος έχει ως ακολούθως: 

Γενικές διατάξεις: 

Άρθρο 1 

1. Η πώληση των γραμματίων των Κρατικών Λαχείων γίνεται σύμ¬ 
φωνα με τις διατάξεις του κανονισμού αυτού, δια μέσου των πρακτόρων 
και των αντιπροσώπων, που οι ίδιοι προσλαμβάνουν. 

Ειδικά η πώληση των γραμματίων του λαϊκού λαχείου και του λα¬ 
χείου κοινωνικής αντίληψης γίνεται και από τους λαχειοπώλες. 

2. Οι πράκτορες είναι υπεύθυνοι για την τήρηση, από τους αντιπρο¬ 
σώπους τους, όλων των διατάξεων που αφορούν τα κρατικά λαχεία. 

3. Οι πράκτορες, πριν από την πώληση των γραμματίων του εθνικού 
λαχείου, υποχρεούνται να θέτουν στην πίσω όψη του λαχείου σφραγίδα 
με το όνομα, τη διεύθυνση και την υπογραφή τους. 

Άρθρο 2 

Έδρες Πρακτόρων 

1. Οι έδρες των πρακτόρων ορίζονται με απόφαση της Διοικούσας 
Επιτροπής Κρατικών Λαχείων. 


Για τη μεταβολή της έδρας του πράκτορα ή την δημιουργία υποκα¬ 
ταστήματος απ’ αυτόν ή καταστήματος από τον αντιπρόσωπό του απαι¬ 
τείται προηγούμενη έγκριση της Διοικούσας Επιτροπής. 

2. Οι πράκτορες μπορούν: 

α) Να διαθέτουν τα γραμμάτια των κρατικών λαχείων σε όλη τη 
Χώρα και 

β) Να ασκούν και άλλο επάγγελμα, παράλληλα με την πώληση των 
λαχείων, με τον όρο όμως ότι το επάγγελμα τούτο συμβιβάζεται, κατά 
την κρίση της Διοικούσας Επιτροπής, με την πρακτόρευση των κρατι¬ 
κών λαχείων. 

3. Οι πράκτορες δεν μπορούν να ορίσουν αντιπροσώπους τους τέως 
πράκτορες, που κηρύχθηκαν έκπτωτοι κατά το άρθρο 13 του παρόντος. 

Άρθρο 3 

Διορισμός Πρακτόρων 

1. Ως πράκτορες μπορούν να διορισθούν φυσικά πρόσωπα που έχουν 
πλήρη δικαιοπρακτική ικανότητα και δεν έχουν υπερβεί το 65ο έτος της 
ηλικίας τους. 

Ο διορισμός γίνεται με απόφαση του Υπουργού Οικονομικών, μετά 
από σύμφωνη γνώμη της Διοικούσας Επιτροπής Κρατικών Λαχείων 
και με τον όρο κατάρτισης σχετικής σύμβασης μεταξύ Υπηρεσίας Κρα¬ 
τικών Λαχείων και του πράκτορα, μέσα σε προθεσμία δύο μηνών από 
την κοινοποίηση της απόφασης διορισμού στον ενδιαφερόμενο. Για το 
διορισμό υποβάλλονται στην Υπηρεσία Κρατικών Λαχείων τα ακόλουθα 
δικαιολογητικά: 

α) Αίτηση, στην οποία ο ενδιαφερόμενος γράφει αναλυτικά τα στοι¬ 
χεία της αστυνομικής του ταυτότητας, τη διεύθυνση της κατοικίας ή 
διαμονής του, την έδρα του πρακτορείου και το επάγγελμα που τυχόν 
ασκεί. 

β) Κυρωμένο αντίγραφο της αστυνομικής ταυτότητας. 

γ) Δήλωση του άρθρου 8 του Ν. 1599/86, ότι ο αϊτών δεν τελεί υπό 
απαγόρευση ή δικαστική αντίληψη, δεν έχει κηρυχθεί ανυπότακτος ή λι¬ 
ποτάκτης και δεν είναι φυγόδικος, φυγόποινος ή υπόδικος για οποιοδή- 
ποτε από τα εγκλήματα που αναφέρονται στο άρθρο 12 του παρόντος. 

δ) Πλήρες αντίγραφο δελτίου ποινικού μητρώου τύπου Β’. 

ε) Πιστοποιητικό Γραμματέα Πρωτοδικών, ότι ο ενδιαφερόμενος δεν 
κηρύχθηκε σε πτώχευση. 

στ) Βεβαίωση της αρμόδιας οικον. εφορίας, ότι υποβλήθηκε δήλωση 
έναρξης δραστηριότητας. 

ζ) Δήλωση του άρθρου 8 του Ν. 1599/86, περί των προστατευομέ- 
νων -κατά τις διατάξεις περί φορολογίας εισοδήματος- μελών του αι- 
τούντος και ότι κανένα από αυτά δεν έχει την ιδιότητα του πράκτορα 
κρατικών λαχείων. 

2. Ως πράκτορας μπορεί να διορισθεί και Ομόρρυθμη Εταιρεία, κατά 
τις διατάξεις του Εμπορικού Νόμου, με την απαραίτητη προϋπόθεση ότι 
αποκλειστικό αντικείμενο των εργασιών της είναι η αγορά και διάθεση 
γραμματίων κρατικών λαχείων. Στην περίπτωση αυτή οφείλει να κατα¬ 
θέσει στην Υπηρεσία Κρατικών Λαχείων τα ακόλουθα δικαιολογη- 
τικά: 

α) Αίτηση, στην οποία αναφέρονται αναλυτικά τα στοιχεία ταυτότη¬ 
τας των μελών της Εταιρείας. 

β) Κυρωμένο αντίγραφο του καταστατικού της Εταιρείας. 

γ) Πιστοποιητικό Γραμματέα Πρωτοδικών, ότι η Εταιρεία δεν έχει 
κηρυχθεί σε πτώχευση. 

ό) Πλήρες αντίγραφο δελτίο ποινικού μητρώου τύπου Β\ για καθένα 
από τα μέλη της Εταιρείας. 

3. Απαγορεύεται η συνεργασία πρακτόρων μεταξύ τους, με οποιαδή¬ 
ποτε εταιρική μορφή, έστω και αφανούς ή συμμετοχικής, χωρίς προη¬ 
γούμενη άδεια της Δ.Ε.Κ.Λ. Παράβαση της διάταξης αυτής επιφέρει 
έκπτωση των πρακτόρων, κατά τα οριζόμενα στο άρθρο 13 του παρό¬ 
ντος. Τυχόν υπάρχουσες εταιρικές συνεργασίες διατηρούνται, μετά από' 
γνωστοποίηση στη Δ.Ε.Κ.Λ. Η γνωστοποίηση πρέπει να περιέλθει στη 
Δ.Ε.Κ.Λ. μέσα σ' ένα μήνα από την έναρξη ισχύος του παρόντος, άλλως 
εφαρμόζεται το δεύτερο εδάφιο της παρούσας παραγράφου. 

4. Κατά την κατάρτιση της σύμβασης ο διοριζόμενος πρέπει να προ¬ 
σκομίσει και μισθωτήριο συμβόλαιο ή οποιοδήποτε άλλο έγγραφο απο¬ 
δεικτικό χρήσης επαγγελματικής στέγης. 

Η καταλληλότητα αυτής διαπιστώνεται από έκθεση υπαλλήλου της 
Υπηρεσίας Κρατικών Λαχείων με βαθμό τουλάχιστον Βλ για την πε¬ 
ριοχή του νομού Αττικής, ή του αρμόδιου οικονομικού εφόρου, για τις 
λοιπές περιοχές της Χώρας. 

5. Η σύμβαση ισχύει μέχρι τη λύση της, κατά τα οριζόμενα στο άρθρο 
12 του Κανονισμού αυτού. 

Άρθρο 4 
Λαχειοπώλες 

1. Λαχειοπώλες μπορούν να είναι μόνο φυσικά πρόσωπα. 

2. Οι λαχειοπώλες, για να αγοράσουν από την Υπηρεσία Κρατικών 
Λαχείων λαϊκά λαχεία ή λαχεία κοινωνικής αντίληψης με πίστωση, 
πρέπει να μην έχουν υπερβεί το 65ο έτος της ηλικίας τους και να προ¬ 
σκομίσουν: 

α) Βεβαίωση της αρμόδιας οικονομικής εφορίας, ότι υποβλήθηκε δή¬ 
λωση έναρξης δραστηριότητας. 

β) Δήλωση του άρθρου 8 του Ν. 1599/86 με τα ακριβή στοιχεία της 
αστυνομικής τους ταυτότητας και την ακριβή διεύθυνση κατοικίας και 
ότι δεν έχουν εκπέσει, για οποιαδήποτε αιτία, της ιδιότητας του πρά¬ 
κτορα κρατικών λαχείων, ούτε έχει διακοπεί η πίστωσή τους ως λαχειο¬ 
πώλες, ούτε έχουν καταθέσει εγγυητικές επιστολές τους. 

Σε περίπτωση μεταβολής της διεύθυνσης κατοικίας τους, οι λαχειο¬ 
πώλες υποχρεούνται να υποβάλλουν νέα δήλωση του άρθρου 48 του Ν. 
1599/86. 

γ) Εγγυητική επιστολή τράπεζας ή γραμμάτιο του Ταμείου Παρακα¬ 
ταθηκών και Δανείων για παρακατάθεση υπέρ της Υπηρεσίας Κρατι¬ 
κών Λαχείων ομολόγων του Δημοσίου. 

8} Κυρωμένο αντίγραφο της αστυνομικής τους ταυτότητας και 

ε) Πλήρες αντίγραφο δελτίου ποινικού μητρώου τύπου Β’. 

Άρθρο 5 

Πώληση Λαχείων - Εγγύηση 

1. Τα γραμμάτια των κρατικών λαχείων πωλούνται σε πράκτορες 
και λαχειοπώλες από την Υπηρεσία Κρατικών Λαχείων, ως ακολού¬ 
θως: 

Η πώληση γραμματίων του: 

α) Εθνικού λαχείου, γίνεται μόνο σε πράκτορες με μετρητά ή με πί¬ 
στωση. 

β) Λαϊκού λαχείου και λαχείου κοινωνικής αντίληψης, γίνεται σε 
πράκτορες και λαχειοπώλες με μετρητά ή με πίστωση. 

Η συνολική πίστωση που παρέχεται στους πράκτορες, για την αγορά 
γραμματίων εθνικού και λαϊκού λαχείου, δεν μπορεί να υπερβεί τα εκα¬ 
τόν πενήντα εκατομμύρια (150.000.000) δραχμές και στους λαχειο¬ 
πώλες τα τρία εκατομμύρια (3.000.000) δραχμές. 

Για την αγορά γραμματίων του λαχείου κοινωνικής αντίληψης δεν 
υπάρχει όριο πίστωσης. 

Με αποφάσεις της Διοικούσας Επιτροπής Κρατικών Λαχείων μπορεί 
να αναπροσαρμόζονται τα ανώτατα όρια πίστωσης, μέχρι το ποσοστό 
αύξησης της ονομαστικής αξίας των γραμματίων του λαϊκού λαχείου, 
κάθε φορά που γίνεται αύξηση της αξίας τους. 

Πιστώσεις, που κατά την 21η Ιανουάριου 1987 υπερβαίνουν τα πιο 
πάνω ανώτατα όρια, μειώνονται τμηματικά κατά ποσοστό 15% κάθε 
εξάμηνο και μέχρι τα ανώτατα αυτά όρια. Το ποσοστό 15% υπολογίζε¬ 
ται στη διαφορά που υπάρχει πάνω από τα οριζόμενα ανώτατα όρια 
κατά την 21η Ιανουάριου 1987 και η μείωση αρχίζει την 1η Ιουλίου 
1987. * ' ' 

2. Για την πώληση γραμματίων των λαχείων εθνικού, λαϊκού και 
κοινωνικής αντίληψης με πίστωση, απαιτείται εγγυητική επιστολή Τρά¬ 


πεζας, αναγνωρισμένης στην Ελλάδα ή γραμμάτιο του Ταμείου Παρα- 
καταθηκών.και Δανείων για παρακατάθεση υπέρ της Υπηρεσίας Κρατι¬ 
κών Λαχείων ομολόγων του Δημοσίου. 

Η πίστωση που κατά την 16η Ιανουάριου 1987 ασφαλίζεται με 
εμπράγματη ασφάλεια (υποθήκη) διατηρείται. Στην περίπτωση αυτή, 
για την πώληση με πίστωση, η εμπράγματη ασφάλεια που υπάρχει 
απαιτείται να καλύπτει: 

α) Ολόκληρη την πίστωση, αν αυτή δεν υπερβαίνει τα 5.000.000 
δραχμές. 

β) Το 90%, αν η πίστωση είναι μεταξύ 5.000.001 και 8.000.000 
δραχμές. 

γ) Το 80%, αν η πίστωση είναι μεταξύ 8.000.001 και 12.000.000 
δραχμές και 

δ) Το 70%, αν η πίστωση υπερβαίνει τα 12.000.000 δραχμές. 

Το υπόλοιπο της πίστωσης καλύπτεται με μετρητά ή εγγυητική επι¬ 
στολή Τράπεζας αναγνωρισμένης στην Ελλάδα ή γραμμάτιο του Τα¬ 
μείου Παρακαταθηκών και Δανείων για παρακατάθεση υπέρ της 
Υ.Κ.Λ. ομολόγων του Δημοσίου. 

3. Για την αγορά γραμματίων λαϊκού λαχείου από πράκτορες, που 
διορίζονται μετά την 16η Ιανουάριου 1987, παρέχεται συνολική πί¬ 
στωση μέχρι ποσού είκοσι εκατομμυρίων (20.000.000) δραχμών. 

Η πίστωση αυτή μπορεί να προσαυξάνεται κατά 50% ετησίως και 
μέχρι του συνολικού ποσού των 150.000.000 δραχμών, όπως τούτο 
αναπροσαρμόζεται κατά την παρ. Ιβ' εδάφιο τέταρτο του παρόντος άρ¬ 
θρου. Το ποσοστό προσαύξησης υπολογίζεται στην πίστωση κάθε χρό¬ 
νου, όπως αυτή διαμορφώνεται μέχρι την τυχόν προγενέστερη προσαύ- 
ξησή της. Η ετήσια προθεσμία υπολογίζεται ημερολογιακούς. 

Σε περίπτωση θανάτου του πράκτορα, ο νόμιμος διάδοχος αυτού, 
εφόσον διορισθεί ως πράκτορας, δε θεωρείται νέος. 

4. Οι πράκτορες έχουν υποχρέωση να αγοράζουν, για κάθε έκδοση 
εθνικού λαχείου, 250 τουλάχιστον ακέραια (μονά) γραμμάτια, αν έχουν 
την έδρα τους στην Αθήνα, τον Πειραιά ή τη Θεσσαλονίκη, 100 τουλά¬ 
χιστον ακέραια γραμμάτια, αν έχουν την έδρα τους σε πόλεις άνω των 
20.000 κατοίκων και 50 τουλάχιστον ακέραια γραμμάτια, αν έχουν 
την έδρα τους σε πόλεις άνω των 5.000 κατοίκων. 

5. Σε περίπτωση που χορηγείται πίστωση με παροχή υποθήκης σε 
ακίνητο, ο πράκτορας υποχρεούται να καλύψει τουλάχιστον το 20% της 
πίστωσής τους με αγορά γραμματίων Εθνικού Λαχείου. 

6. Αν ως εγγύηση δόθηκε επιστολή Τράπεζας, το ποσό που οφείλεται 
καταβάλλεται από την Τράπεζα. Η εγγυητική επιστολή της Τράπεζας 
αποδίδεται στον αγοραστή των λαχείων μετά την εκκαθάριση του λογα¬ 
ριασμού του. 

7. Οι πράκτορες μπορούν να ζητούν, με υπεύθυνη δήλωσή τους του 
άρθρου 8 του Ν. 1599/1986 την παρακράτηση, για λογαριασμό τους 
και η Υπηρεσία Κρατικών Λαχείων υποχρεούται προς τούτο, ορισμένης 
ποσότητας γραμματίων κρατικών λαχείων κάθε κλήρωσης. Σε περί¬ 
πτωση μη παραλαβής της ποσότητας των γραμματίων που ζητήθηκε, 
χρεώνεται ο οικείος λογαριασμός του πράκτορα με την αξία των μη πα- 
ραληφθέντων γραμματίων. 

Κατ’ εξαίρεση, η παραλαβή των προαγορασθέντων γραμματίων του 
λαχείου κοινωνικής αντίληψης πρέπει να γίνει το αργότερο ένα (1) μήνα 
πριν από την ημερομηνία της κλήρωσής τους. 

Άρθρο 6 
Ύψος εγγύησης 

1. Οι εγγυητικές επιστολές μίας ή περισσότερων Τραπεζών ή τα ομό¬ 
λογα του Ταμείου Παρακαταθηκών και Δανείων, που αφορούν τον ίδιο 
πράκτορα ή λαχειοπώλη, λαμβάνονται υπόψη στο σύνολό τους και ισχύ¬ 
ουν για το ποσό που καλύπτουν, μειωμένο κατά ποσοστό 1%, το οποίο 
(ποσοστό) δεν μπορεί να υπερβεί τις 150.000 δραχμές. 

Η χρονική διάρκεια ισχύος τους πρέπει να είναι τουλάχιστον ενός 
έτους. Ειδικά για την αγορά γραμματίων λαχείου κοινωνικής αντίλη¬ 
ψης με πίστωση, η διάρκεια ισχύος της εγγυητικής επιστολής μπορεί να 
είναι μικρότερη. 

2. Η πίστωση που καλύπτεται με παροχή υποθήκης σε ακίνητα ανέρ¬ 
χεται στο 60% του ποσού για το οποίο έχει εγγραφεί υποθήκη. 

Άρθρο 7 

Εξόφληση Λαχείων που χορηγούνται με πίστωση 

1. Η εξόφληση της αξίας των γραμματίων του εθνικού λαχείου κάθε 
κλήρωσης, που δίδονται με πίστωση, γίνεται μετά από 4 κληρώσεις και 
μέχρι τρεις (3) ημέρες πριν από την διεξαγωγή της επόμενης τούτων 
κλήρωσης. 

2. Η εξόφληση της αξίας των γραμματίων του λαϊκού λαχείου κάθε 
κλήρωσης, που δίδονται με πίστωση, γίνεται το αργότερο σε δεκαεπτά 
(17) ημέρες από την ημέρα διεξαγωγής της κλήρωσης αυτής, υπολογι¬ 
ζόμενης και της ημέρας της κλήρωσης. 

Σε περίπτωση μη εμπρόθεσμης εξόφλησης, το θέμα παραπέμπεται 
στη Διοικούσα Επιτροπή Κρατικών Λαχείων, προκειμένου να αποφασί¬ 
σει κατά τα άρθρα 13 και 14 της απόφασης αυτής. 

3. Η εξόφληση της αξίας των γραμματίων του λαχείου κοινωνικής 
αντίληψης θα γίνεται το αργότερο μέχρι 21 Ιανουάριου του επόμενου 
της κλήρωσης έτους. 

4. Σκοπός των χορηγούμενων πιστώσεων είναι η συνεχής και αδιά¬ 
λειπτη διακίνηση των λαχείων από πράκτορες και λαχειοπώλες. 

5. Σε περίπτωση μη εμπρόθεσμης εξόφλησης της αξίας των γραμμα¬ 
τίων των κρατικών λαχείων, που έχουν χορηγηθεί με πίστωση, εκτός 
των άλλων συνεπειών για τους οφειλέτες, οφείλεται απ’ αυτούς και τό¬ 
κος υπερημερίας, από το ληξιπρόθεσμο της οφειλής. 

6. Μη εξόφληση τυχόν της αξίας των γραμματίων ενός λαχείου δεν 
παρεμποδίζει την παράδοση γραμματίων άλλου λαχείου. 

Άρθρο 8 

Καταστήματα Πρακτόρων 

1. Οι πράκτορες είναι υποχρεωμένοι να διατηρούν κατάστημα που να 
ανταποκρίνεται στο σκοπό των εργασιών τους, να είναι επιπλωμένο, ευ¬ 
πρόσωπο και να έχει επιγραφή ενδεικτική του αντικειμένου των εργα¬ 
σιών τους, ως π.χ. «Πρακτορείο Κρατικών Λαχείων», 

Η συστέγαση πρακτόρων απαγορεύεται. Συστέγαση πρακτόρων που 
υφίστανται κατά την έναρξη ισχύος του παρόντος διατηρείται. 

2. Τα πρακτορεία υποχρεούνται να είναι ανοικτά τουλάχιστον κατά 
τις εργάσιμες ημέρες και ώρες των ιδιωτικών καταστημάτων. 

3. Όλες οι διαταγές και οδηγίες της Υπηρεσίας Κρατικών Λαχείων 
πρέπει να τηρούνται επιμελώς και σε ιδιαίτερο φάκελο. Η ίδια τάξη πρέ¬ 
πει να τηρείται και για τη λοιπή αλληλογραφία, που αφορά τις εργασίες 
του λαχείου, σύμφωνα με τις διατάξεις του Εμπορικού Νόμου. 

Άρθρο 9 

Επιθεώρηση Πρακτορείων 

1. Ο Επιθεωρητής πρακτορείων κρατικών λαχείων, επιθεωρεί τα 
πρακτορεία για να διαπιστώσει την τήρηση του Κανονισμού και υπο¬ 
βάλλει στην Υπηρεσία Κρατικών Λαχείων σχετική έκθεση. Η επιθεώ¬ 
ρηση και γενικά ο έλεγχος των πρακτορείων μπορεί να διενεργείται και 
από Επιθεωρητές οικονομικών εφοριών, κατόπιν ειδικής εντολής του 
Υπουργού Οικονομικών. 

2. Οι πράκτορες υποχρεούνται να εμφανίζουν στον Επιθεωρητή για 
εξέταση όλα τα σχετικά με τα κρατικά λαχεία βιβλία, την αλληλογρα¬ 
φία, τους λογαριασμούς και όλα τα σχετικά έγγραφα, καθώς και τα 
γραμμάτια του εθνικού λαχείου που έχουν αδιάθετα. Ακόμη, έχουν υπο¬ 
χρέωση να παρέχουν αμέσως και απροφάσιστα κάθε πληροφορία που 
τυχόν θα τους ζητήσει, σχετικά με τα λαχεία. 

Άρθρο 10 

Εχεμύθεια Πρακτόρων κ.λπ. 

Οι πράκτορες, οι αντιπρόσωποι και το προσωπικό τους έχουν υπο¬ 
χρέωση να τηρούν εχεμύθεια για τις εργασίες τους και να μη δίνουν σε 
τρίτα πρόσωπα πληροφορίες σχετικές με τους αγοραστές των λαχείων, 
τα κέρδη τους κ.λπ. Η εχεμύθεια δεν ισχύει ως προς τα πρόσωπα που 
ενεργούν κατά νόμο επιθεώρηση ή έλεγχο των πρακτορείων. 

Άρθρο Γ1 

Αμοιβή Πρακτόρων και Λαχειοπωλών 

1. Στους πράκτορες και λαχειοπώλες που αγοράζουν λαχεία από την 
Υπηρεσία Κρατικών Λαχείων, παρέχεται ενιαία έκπτωση ίση με ποσο¬ 
στό 12% στην ονομαστική αξία των λαχείων που αγοράζουν. 

2. Οι πράκτορες δικαιούνται την επιπλέον διαφορά από την πώληση 
εγκαταλειφθέντων γραμματίων εθνικού λαχείου. 

Άρθρο 12 
Λύση Σύμβασης 

Η συμβατική σχέση μεταξύ Υπηρεσίας Κρατικών Λαχείων και πρά¬ 
κτορα λύνεται: 

α) Με το θάνατο του πράκτορα. 

β) Με παραίτηση του πράκτορα. Η σχετική αίτηση πρέπει να υπο¬ 

βληθεί στην Υπηρεσία Κρατικών Λαχείων το βραδύτερο μέχρι την 
ημέρα της τέταρτης κλήρωσης κάθε έκδοσης εθνικού λαχείου και ισχύει 
από της επόμενης έκδοσης. 

Ο πράκτορας που παραιτήθηκε μπορεί να ζητήσει νέο διορισμό του 
κατά τις διατάξεις του άρθρου 3 του παρόντος. 

γ) Αν ο πράκτορας καταδικάστηκε με τελεσίδικη δικαστική απόφαση 
για οποιαδήποτε κακούργημα ή για τα εγκλήματα της κλοπής, απάτης, 
υπεξαίρεσης, πλαστογραφίας, ψευδορκίας, ψευδούς καταμήνυσης ή συ¬ 
κοφαντικής δυσφήμισης, περί το νόμισμα, περί τα ήθη. Στην περίπτωση 
αυτή ο πράκτορας χάνει την ικανότητα να καταλάβει ξανά θέση πρά¬ 
κτορα. 

δ) Αν ο πράκτορας στερήθηκε με τελεσίδικη δικαστική απόφαση την 
ελεύθερη διαχείριση της περιουσίας του συνεπεία πτώχευσης ή άλλης 
αιτίας. 

ε) Αν ο πράκτορας έχασε την ικανότητα για δικαιοπραξία και τελεί 
υπό επιτροπεία ή δικαστική αντίληψη. 

στ) Αν ο πράκτορας κηρύχθηκε έκπτωτος, σύμφωνα με τις διατάξεις 
του επόμενου άρθρου 13. 

Άρθρο 13 

Έκπτωση Πράκτορα 

1. Οι πράκτορες, ανεξάρτητα από τις ποινικές και αστικές ευθύνες 
που έχουν σύμφωνα με τις διατάξεις που ισχύουν, μπορούν να κηρύσσο¬ 
νται έκπτωτοι με απόφαση της Δ.Ε.Κ.Λ. αν: 

α) Επιχείρησαν κάποια πράξη με πρόθεση να ζημιώσουν το Δημόσιο 
ή τους αγοραστές. 

β) Πωλούν γραμμάτια κρατικών λαχείων σε τιμή μεγαλύτερη ή μι¬ 
κρότερη από αυτή που γράφεται στα γραμμάτια ή πωλούν γραμμάτια 
σε λαχειοπώλες σε τιμή μικρότερη από την τιμή που αυτά διατίθενται 
από την Υπηρεσία Κρατικών Λαχείων. 

γ) Αρνούνται αδικαιολόγητα πληρωμές κερδών, σύμφωνα με τις δια¬ 
τάξεις που ισχύουν ή ενεργούν αδικαιολόγητα κρατήσεις ή παίρνουν 
αμοιβές που απαγορεύονται. 

δ) Δεν εκπληρώνουν τις υποχρεώσεις τους, κατά τη διάρκεια επιθεώ¬ 
ρησης σύμφωνα με το άρθρο 9 του Κανονισμού αυτού. 

ε) Δεν εκπληρώνουν τις υποχρεώσεις τους για παροχή ασφάλειας, 
κατά το άρθρο 5 του Κανονισμού αυτού ή για άμεση συμπλήρωσή της σε 
περίπτωση ανεπάρκειάς της. 

στ) Παίρνουν από κομιστές γραμμάτια που κέρδισαν, χωρίς να τα 
εξαργυρώνουν. 

ζ) Επιδεικνύουν επαγγελματική ανεπάρκεια ή αμέλεια ή αδιαφορία, 
που παραβλάπτουν τα συμφέροντα του λαχείου. 

η) Καθυστερούν την καταβολή της αξίας των γραμματίων, που τους 
πωλήθηκαν με πίστωση. 

θ) Κατά παράβαση όσων ορίζονται στην παρ. 3 του άρθρου 3 του πα¬ 
ρόντος, συνέστησαν οποιασδήποτε μορφής συνεταιριστική συνεργα¬ 
σία. 

2. Πράκτορας που κηρύχθηκε έκπτωτος, κατά τις διατάξεις της 
προηγούμενης παραγράφου, δεν μπορεί να διορισθεί εκ νέου. 

Άρθρο 14 

Επιβολή προστίμου στους Πράκτορες 

1. Στις περιπτώσεις του προηγούμενου άρθρου μπορεί η Διοικούσα 
Επιτροπή, αντί της έκπτωσης, να επιβάλει στον πράκτορα, ανάλογα με 
τη σπουδαιότητα της παράβασής του. πρόστιμο μέχρις του ποσού των 
500.000 δραχμών. 

2. Αν οι πράκτορες παραβαίνουν υπαιτίως άλλες διατάξεις του Κανο¬ 
νισμού αυτού, πλην εκείνων της προηγούμενης παραγράφου, ή τις απο¬ 
φάσεις της Διοικούσας Επιτροπής ή τις διαταγές της Υπηρεσίας Κρατι¬ 
κών Λαχείων, μπορεί η Διοικούσα Επιτροπή να επιβάλλει στους παρα¬ 
βάτες πρόστιμο μέχρι 50.000 δραχμές και, σε περίπτωση υποτροπής, 
μέχρι του πενταπλασίου του. 

3. Τα πρόστιμα εισπράττονται και από την εγγύηση που έχει καταθέ¬ 
σει ο πράκτορας, ο οποίος έχει υποχρέωση να την αντικαταστήσει αμέ¬ 
σως. 

Άρθρο 15 

Προσφυγή κατ' αποφάσεων της Διοικούσας Επιτροπής 

Κατά των αποφάσεων της Διοικούσας Επιτροπής, με τις οποίες ο 
πράκτορας κηρύχθηκε έκπτωτος ή επιβλήθηκαν σ* αυτόν πρόστιμα άνω 
των 50.000 δρχ.. ο πράκτορας έχει δικαίωμα να ασκήσει, μέσα σε προ¬ 
θεσμία 20 ημερών από την επίδοση σ’ αυτόν της απόφασης της Διοικού- 
σας Επιτροπής και μέσω της Υπηρεσίας Κρατικών Λαχείων, προσφυγή 

στον Υπουργό των Οικονομικών. Η άσκηση της προσφυγής δεν ανα¬ 
στέλλει την εκτέλεση της απόφασης. 

Αρθρο 16 

Συνέπειες λύσης της Σύμβασης 

1. Σε όλες τις περιπτώσεις λύσης της σύμβασης, κατά τα άρθρα 12 
και 13 του Κανονισμού αυτού, πλην εκείνης λόγω παραίτησης του πρά¬ 
κτορα, η Διοικούσα Επιτροπή ορίζει επίτροπο διαχειριστή, που συνεχίζει 
τις εργασίες του πράκτορα, μέχρι το τέλος της τρέχουσας έκδοσης του 
εθνικού λαχείου. 

2 . Επίτροπος διαχειριστής ορίζεται πρόσωπο από τους νόμιμους κλη¬ 
ρονόμους ή άλλος πράκτορας ή υπάλληλος του ίδιου πρακτορείου. Ο 
διοριζόμενος επίτροπος διαχειριστής εφόσον δεν είναι πράκτορας πρέπει 
να έχει τα προσόντα που απαιτούνται για το διορισμό πράκτορα. 

3. Στον επίτροπο που διορίζεται παραδίδεται το γραφείο του πρά¬ 
κτορα, με όλα τα χρήματα που βρίσκονται σ’ αυτό, οι αξίες γενικά, τα 
βιβλία και έγγραφα, η αλληλογραφία κ.λπ., στην κατάσταση που βρί¬ 
σκονται κατά τη λύση της σύμβασης. Ο επίτροπος έχει δικαίωμα να πα- 
ραλαμβάνει επιστολές ή έγγραφα που περιέρχονται στο πρακτορείο για 
όσο χρονικό διάστημα θα κριθεί τούτο αναγκαίο. Το δικαίωμα τούτο εκ¬ 
χωρείται από τον πράκτορα με τη σύμβαση πρακτόρευσης. 

4. Σε περίπτωση λύσης της σύμβασης λόγω θανάτου του πράκτορα, 
η παράδοση του γραφείου κ.λπ. στον επίτροπο γίνεται από το σύζυγο 
που επιζεί ή και τους λοιπούς νόμιμους κληρονόμους του αποβιώσαντος 
ή αν δεν υπάρχουν επιζών σύζυγος και κληρονόμοι, από τον αρχαιότερο 
υπάλληλο του πρακτορείου ή άλλον πράκτορα, που ορίζονται από τον 
προϊστάμενο της Υπηρεσίας Κρατικών Λαχείων, υπό την απαραίτητη 
προϋπόθεση ο παραδίδων να μην έχει οριστεί ως επίτροπος διαχειρι¬ 
στής. 

Για την παράδοση-παραλαβή συντάσσεται σχετικό πρωτόκολλο. 

5. Η εκκαθάριση και εξόφληση του λογαριασμού του πράκτορα πρέ¬ 
πει να γίνει από το διαχειριστή μέχρι το τέλος της έκδοσης κατά την 
οποία ανέλαβε τη διαχείριση και πάντως πριν την πάροδο δέκα ημερών 
από το τέλος αυτής. 

Άρθρο I 7 

Παράδοση γραμματίων στους Πράκτορες 

). Η παράδοση λαχείων στους πράκτορες γίνεται ως ακολούθως; 

α) Εθνικό Λαχείο: 

Η παράδοση των γραμματίων του εθνικού λαχείου γίνεται, για την 
Λ* κλήρωση κάθε έκδοσης, το αργότερο δεκατρείς (13) ημέρες πριν από 
την ημέρα της κλήρωσης, για τις Η, Γ και Δ κληρώσεις, το αργότερο 3 
ημέρες πριν από την ημέρα της κλήρωσης και για την Κ' κλήρωση, το 
αργότερο 3 ημέρες πριν από την ημέρα έναρξης της κλήρωσης αυτής. 
Ία γραμμάτια παραδίδονται στους πράκτορες ακέραια και όχι σε τμή¬ 
ματα αυτών και συνοδεύονται από καταστάσεις στις οποίες γράφονται οι 
αριθμοί των γραμματίων και τα λοιπά διακριτικά στοιχεία τους. 

β) Λαϊκό Λαχείο: 

Η παράδοση των γραμματίων του λαϊκού λαχείου αρχίζει 13 ημέρες 
πριν από την ημέρα διεξαγωγής της κλήρωσης στην οποία ανήκουν. 

2. Οι πράκτορες, κατά την παραλαβή των γραμματίων των λαχείων, 
οφείλουν να ελέγξουν τους αριθμούς και τα λοιπά διακριτικά στοιχεία 
και να βεβαιώσουν τούτο ενυπόγραφα στο αντίγραφο της κατάστασης 
που συνοδεύει τα γραμμάτια, το οποίο παραμένει στην Υπηρεσία Κρατι¬ 
κών Λαχείων. 

3. Οι πράκτορες των επαρχιών πρέπει να εξουσιοδοτήσουν πρόσωπα 
που διαμένουν στην περιοχή Πρωτεύουσας για την παραλαβή των 
γραμματίων. Αν δεν πράξουν τούτο, τα γραμμάτιά τους αποστέλλοντοα 
ταχυδρομικά και με δική τους αποκλειστικά ευθύνη, από της παράδο¬ 
σής τους στο Ταχυδρομείο. 

4. Γα γραμμάτια όλων των λαχείων παραδίδονται προς πώληση 
στους πράκτορες και λαχειοπώλες για λογαριασμό τους και δεν επιστρέ¬ 
φονται. ί ραμμάτια που δεν θα τωληθούν από τους πράκτορες και τους 
λαχειοπώλες κληρώνονται για λογαριασμό τους. 

Κατ’ εξαίρεση, με απόφαση της Λ.Ε.Κ.Λ.. μπορεί να επιτραπεί η επι¬ 
στροφή πωληθέντων γραμματίων λαχείων, αν η διάθεση αυτών από 
τους πράκτορες και λαχειοπώλες ματαιώθηκε για λόγους ανώτερης 

βίας. 

Αρθρο ίο 

Επιστροφή γραμματίων Εθνικού Λαχείου 
που κληρώθηκαν. 

Οι πράκτορες έχουν υποχρέωση να επιστρέφουν στην Υπηρεσία Κρα¬ 


τικών Λαχείων, μαζί με πίνακες των αριθμών και στοιχείων τους, όλα 
τα γραμμάτια του εθνικού λαχείου, που κληρώθηκαν στην προηγούμενη 
κλήρωση. 

Άρθρο 19 
Πώληση Λαχείων 

1. Τα γραμμάτια των λαχείων πωλούνται στο κοινό στην τιμή που 
αναγράφεται σ’ αυτά. Πώληση σε τιμή μεγαλύτερη ή μικρότερη από 
αυτή απαγορεύεται. 

2. Παράδοση ή αποστολή γραμματίων εθνικού λαχείου από τον πρά¬ 
κτορα στον αγοραστή, χωρίς προηγούμενη πληρωμή της αξίας τους (με 
πίστωση), γίνεται με ευθύνη του πράκτορα. Στην περίπτωση αυτή πρέ¬ 
πει ο πράκτορας ή ο αντιπρόσωπός του να γράψει στην πίσω όψη του 
λαχείου την ένδειξη «πώληση με πίστωση» και να υπογράψει κάτω από 
αυτή. 

3. Σε περίπτωση πώλησης γραμματίων εθνικού λαχείου με πίστωση, 
ο πράκτορας δικαιούται να αρνηθεί την παράδοση γραμματίων της τε¬ 
λευταίας κλήρωσης μόνο εφόσον ο αγοραστής δεν εξοφλήσει την αξία 
όλων των γραμματίων προγενέστερων κληρώσεων της ίδιας έκδοσης. 

Άρθρο 20 

Περιορισμοί στην πώληση Εθνικού Λαχείου 

1. Οι πράκτορες και οι αντιπρόσωποί τους οφείλουν να παραδίδουν τα 
γραμμάτια στους αγοραστές, σύμφωνα με τις διατάξεις που ισχύουν 
κάθε φορά. 

2. Ο αγοραστής που αγοράζει γραμμάτια εθνικού λαχείου πρέπει να 
δηλώνει το ονοματεπώνυμό του. Αν ο αγοραστής αρνηθεί να δηλώσει τα 
στοιχεία του, ο πράκτορας τον χαρακτηρίζει στα βιβλία του με την έν¬ 
δειξη «ανώνυμος». 

3. Οι πράκτορες έχουν υποχρέωση να υποδεικνύουν στους αγοραστές 
του εθνικού λαχείου τα πλεονεκτήματα που έχουν αν δηλώσουν το 
πραγματικό ονοματεπώνυμο και τη διεύθυνσή τους, ιδιαίτερα σε περί¬ 
πτωση απώλειας των γραμματίων. 

4. Αν ο αγοραστής του γραμματίου εθνικού λαχείου δε θέλει να δη¬ 
λώσει το όνομά του ή δηλώνει άλλο από το δικό του, ο πράκτορας ή ο 
αντιπρόσωπός του μπορεί να αρνηθεί την πώληση τούτου. 

Άρθρο 21 

Προγράμματα Λαχείων - Κατάλογοι Κερδών 

1. Η Υπηρεσία Κρατικών Λαχείων καταρτίζει το πρόγραμμα κάθε 
έκδοσης του εθνικού λαχείου και του λαχείου κοινωνικής αντίληψης, 
που περιέχει τον τρόπο διεξαγωγής της κλήρωσης, τα κέρδη και κάθε 
άλλη σχετική πληροφορία για τους αγοραστές, καθώς και το πρό¬ 
γραμμα του λαϊκού λαχείου, όταν τούτο εκδίδεται. 

2. Το πρόγραμμα αυτό καθορίζεται από τον Υπουργό των Οικονομι¬ 
κών. μετά από γνώμη της Διοικούσας Επιτροπής. 

3. Ύστερα από κάθε κλήρωση των λαχείων εκδίδονται από την Υπη¬ 
ρεσία Κρατικών Λαχείων επίσημοι κατάλογοι κερδών, βάσει των 
οποίων και μόνο γίνονται οι πληρωμές των κερδών. 

Άρθρο 22 

Ανανέωση γραμματειών Εθνικού Λαχείου 

1. Η ανανέωση των γραμματίων του εθνικού λαχείοι/κάθε κλήρω¬ 
σης (δηλ. η παράδοση στους αγοραστές νέων γραμματίων με τον ίδιο 
αριθμό και διακριτικό στοιχείο των γραμματίων της προηγούμενης 
κλήρωσης της ίδιας έκδοσης) πρέπει να γίνεται μέσα στις προθεσμίες 
της έκδοσης αυτής. Προϋπόθεση της ανανέωσης αποτελεί η παράδοση 
από τον αγοραστή, του γραμματίου της προηγούμενης κλήρωσης, και, 
σε περίπτωση μή προσκόμισής του. η υποβολή υπεύθυνης δήλωσης από 
αυτόν του άρθρου 8 του Ν. 1599/1986, περί απώλειας κ.λπ. τούτου. 
Η ανανέωση απυδεικνύεται μόνο με την προσκόμιση του οικείου γραμ¬ 
ματίου ή της απόδειξης πληρωμής τούτου, αποκλεισμένου οποιουδή- 
ποτε άλλου αποδεικτικού μέσου. 

2. \ν ο πράκτορας αδυνατεί, για οποιοδήποτε λόγο, να παραδώσει 
στον αγοραστή, που εμφανίζεται εμπρόθεσμα, νέο γραμμάτιο με τον ίδιο 
αριθμό και το ίδιο διακριτικό στοιχείο, που ισχύει για την επόμενη κλή¬ 
ρωση. οφείλει να παραδώσει σ’ αυτόν δύο άλλα γραμμάτια, της αυτής 
προσαυξημένης αξίας για την προσεχή κλήρωση, χωρίς την καταβολή 
αντιτίμου. Αν κατά τύχη δεν έχει γραμμάτια, οφείλει να καταβάλει την 
αξία τους σε χρήματα, ως αποζημίωση. 

Κατ εξαίρεση, αν η αδυναμία του πράκτορα οφείλεται σε κατα¬ 
στροφή ή απώλεια των γραμματίου, λόγω πυρκαϊάς ή άλλου τυχαίου 

γεγονότος ανώτερης βίας, που αποδεικνύεται νόμιμα, ο πράκτορας, 
αντί του γραμματίου, εκδίδει ειδική απόδειξη πληρωμής, ο τύπος και το 
περιεχόμενο της οποίας καθορίζεται με απόφαση της Δ.Ε.Κ.Λ. μετά 
από εισήγηση της Υ.Κ.Λ., και ενημερώνει, χωρίς καμιά καθυστέρηση 
γι’ αυτό, την Υπηρεσία Κρατικών Λαχείων. Στην περίπτωση αυτή, ο 
κομιστής δικαιούται, κατά παρέκκλιση της διάταξης της παρ. 1 του άρ¬ 
θρου 24 και με τις ίδιες προϋποθέσεις, να καταθέσει δήλωση απώλειας 
και για τα γραμμάτια που κερδίζουν στο άρτιο. 

3. Μόλις περάσει η προθεσμία ανανέωσης των γραμματίων, που 
αναγράφεται στο πρόγραμμα των κληρώσεων, ο αγοραστής χάνει το δι¬ 
καίωμα ανανέωσης και ο πράκτορας μπορεί να πουλήσει τα γραμμάτια 
σε άλλο πρόσωπο ή να τα κρατήσει για τον εαυτό του. 

4. Αν η τελευταία ημέρα της προθεσμίας ανανέωσης των γραμμα¬ 
τίων είναι Κυριακή ή άλλη κατά νόμο αργία, η προθεσμία αυτή συντέ- 
μνεται στην προηγούμενη εργάσιμη ημέρα. 

5. Τα γραμμάτια της προηγούμενης κλήρωσης που επιστρέφονται 
αχρηστεύονται αμέσως από τον πράκτορα. 

Άρθρο 23 

Προπληρωμή γραμματειών Εθνικού Λαχείου. - 
Επιστροφή της αξίας τους. 

1. Αν ο αγοραστής θέλει να προκαταβάλλει την αξία γραμματίων 
εθνικών λαχείων των κληρώσεων που ακολουθούν, πρέπει να απευθυν¬ 
θεί στον πράκτορα, ο οποίος οφείλει να δεχθεί τούτο και να εκδώσει σχε¬ 
τική απόδειξη. Ο αντιπρόσωπος μπορεί να δεχθεί προπληρωμή γραμ¬ 
ματίων μόνο αν η σχετική απόδειξη που θα εκδώσει είναι υπογραμμένη 
από τον πράκτορα. 

2. Στις αποδείξεις πρέπει να γράφονται οι αριθμοί των λαχείων που 
προαγοράστηκαν, τα διακριτικά τους στοιχεία, το όνομα του αγοραστή, 
η ημερομηνία πληρωμής και το ποσό που πληρώθηκε. 

3. Αν ο αγοραστής, του οποίου το γραμμάτιο κέρδισε, έχει προκατα- 
βάλει το αντίτιμό του για περισσότερες από μία κληρώσεις, ο πράκτορας 
είναι υποχρεωμένος, όταν εξαργυρώσει το γραμμάτιο που κληρώθηκε ή 
όταν βεβαιώσει την ανυπαρξία κωλύματος για την εξαργύρωσή του από 
την Υπηρεσία Κρατικών Λαχείων, να επιστρέφει σ’ αυτόν το αντίτιμο 
των γραμματίων των υπόλοιπων κληρώσεων, στις οποίες δεν θα συμμε- 
τάσχουν αυτά. 

4. Η επιστροφή αντιτίμου προαγορασθέντος γραμματίου αποδεικνύε- 
ται με σχετική ενυπόγραφη δήλωση του αγοραστή στην επιστρεφόμενη 
στον πράκτορα απόδειξη προαγοράς του γραμματίου. 

Άρθρο 24 

Απώλεια γραμματίων Εθνικού Ααχείου 

1. Σε περίπτωση απώλειας γραμματίων εθνικού λαχείου που κέρδισε 
λαχνό μεγαλύτερο από το άρτιο ο αγοραστής που το έχασε οφείλει να 
καταθέσει στον πράκτορα, από τον οποίο αγόρασε το γραμμάτιο, δή¬ 
λωση για την απώλεια, το δε γνήσιο της υπογραφής του αγοραστή πρέ¬ 
πει να είναι βεβαιωμένο από την αρμόδια αστυνομική, δημοτική ή κοι¬ 
νοτική αρχή. 

2. Ο πράκτορας στον οποίο έγινε η δήλωση απώλειας οφείλει να: 

α) Σημειώσει την απώλεια του γραμματίου στα βιβλία του και να χο- 

ρηγήσει σχετική απόδειξη στον πελάτη του. 

β) Σημειώσει στην δήλωση την ημέρα που την πήρε, τον αριθμό και 
τα διακριτικά στοιχεία του γραμματίου που χάθηκε και 

γ) Βάλει στη δήλωση τη σφραγίδα και την υπογραφή του. 

3. Δήλωση απώλειας γραμματίου που γίνεται μετά τη συμπλήρωση 
του χρόνου παραγραφής δεν λαμβάνεται υπόψη. 

4. Οι δηλώσεις απώλειας γραμματίων διαβιβάζονται από τους πρά¬ 
κτορες στην Υπηρεσία Κρατικών Λαχείων το αργότερο μέσα σε πέντε 
ημέρες από τη λήξη της προθεσμίας παραγραφής. 

5. Οι διατάξεις των προηγούμενων παραγράφων ισχύουν και σε περί¬ 
πτωση απώλειας από τον πράκτορα γραμματίου που κέρδισε λαχνό με¬ 
γαλύτερο από το άρτιο. 

Άρθρο 25 

Αποτελέσματα δήλωσης απώλειας Εθνικού Λαχείου 

Δήλωση απώλειας γραμματίου εθνικού λαχείου, η οποία γίνεται σύμ¬ 
φωνα με όσα ορίζονται στο προηγούμενο άρθρο, έχει τα ακόλουθα συ¬ 
μπεράσματα: 

1. Εφόσον αυτός που δηλώνει την απώλεια έχει κατά την αγορά του 
γραμματίου δηλώσει τα αληθινά στοιχεία ταυτότητάς του (ονοματεπώ¬ 
νυμο, διεύθυνση), του γνωστοποιούνται από τον πράκτορα τα στοιχεία 
ταυτότητας του κομιστή του γραμματίου, ο οποίος εμφάνισε τούτο για 


εξαργύρωσή ή ανανέωση. 

Ο κομιστής γραμματίου, που έχει κερδίσει και για το οποίο δεν έχει 
γίνει δήλωση απώλειας, οφείλει, πριν από την εξόφληση ή ανανέωση 
τούτου, να δηλώσει τα αληθινά στοιχεία ταυτότητάς του, που έγγραφα 
γνωστοποιούνται από τον πράκτορα στον αγοραστή, προκειμένου αυτός 
να ασκήσει τα δικαιώματά του. 

Αν ο κομιστής του γραμματίου αρνηθεί να δηλώσει τα αληθινά στοι¬ 
χεία ανακριβή, νόμιμος δικαιούχος τούτου, σε περίπτωση ανανέωσης 
του γραμματίου, θεωρείται αυτός που δήλωσε την απώλεια, ενώ, σε πε¬ 
ρίπτωση κέρδους, τούτο παρακαταθέτεται στο Ταμείο Παρακαταθηκών 
και Δανείων μέχρι να εκδοθεί σχετική δικαστική απόφαση. 

Αν όμως η δήλωση του κομιστή του γραμματίου είναι ακριβής, θεω¬ 
ρείται νόμιμος δικαιούχος για ανανέωση του γραμματίου ή για εί¬ 
σπραξη κέρδους, που του καταβάλλεται μέσα σ’ ένα μήνα από τη λήξη 
της παραγραφής, μετά προηγούμενη ειδοποίηση αυτού που δήλωσε την 
απώλεια του γραμματίου, εφόσον ο τελευταίος δεν έχει προβεί σε κατά¬ 
σχεση τούτου. Προκειμένης κατάσχεσης, το κέρδος παρακαταθέτεται 
στο Ταμείο Παρακαταθηκών και Δανείων υπέρ εκείνου που θα αναγνω- 
ρισθεί δικαιούχος με δικαστική υπόθεση. 

Σε περίπτωση που κανείς δεν παρουσιασθεί εμπρόθεσμα για ανανέ¬ 
ωση του γραμματίου ή για είσπραξη του κέρδους, αυτός που δήλωσε 
την απώλεια δικαιούται να ανανεώσει το γραμμάτιο μέχρι την ημέρα 
της κλήρωσης ή να εισπράξει το κέρδος μέσα σ’ ένα μήνα από τη λήξη 
της παραγραφής. 

2. Δήλωση απώλειας δεν λαμβάνεται υπόψη αν αυτός που την κάνει 
δεν είχε κατά την αγορά του γραμματίου δηλώσει τα αληθινά στοιχεία 
ταυτότητάς του και κάποιος τρίτος εμπρόθεσμα παρουσιάσει το γραμ¬ 
μάτιο για ανανέωση ή για πληρωμή του κέρδους. 

Σε περίπτωση που ο τρίτος δεν παρουσιάσει εμπρόθεσμα το γραμμά¬ 
τιο, αυτός που δηλώνει την απώλεια μπορεί να ανανεώσει ή να εισπράξει 
το κέρδος σύμφωνα με όσα ορίζονται στην παράγραφο 1 του παρόντος. 

Άρθρο 26 

Κέρδη από δηλώσεις απώλειας Εθνικού Λαχείου 

Κέρδη γραμματίων εθνικού λαχείου, γα τα οποία έχει υποβληθεί δή¬ 
λωση απώλειας κατά το άρθρο 24 του παρόντος κανονισμού, πληρώνο¬ 
νται από την Υπηρεσία Κρατικών Λαχείων μέσα σ’ ένα μήνα από τη 
λήξη της προθεσμίας παραγραφής, εφόσον κατά το διάστημα αυτό δεν 
αμφισβητήθηκε το δικαίωμα αυτού που δήλωσε την απώλεια για εί¬ 
σπραξη του κέρδους. 

Σε περίπτωση αμφισβήτησης το κέρδος παρακαταθέτεται στο Ταμείο 
Παρακαταθηκών και Δανείων, για λογαριασμό εκείνου που θα αναγνω¬ 
ριστεί δικαιούχος με δικαστική απόφαση. 

Μετά την πάροδο της πιο πάνω μηνιαίας προθεσμίας καμιά πλη¬ 
ρωμή κέρδους από γραμμάτιο που έχει απωλεσθεί, δεν ενεργείται. 

Άρθρο 27 

Παράδοση από τους Πράκτορες στην Υπηρεσία Κρατικών Λαχείων 
των γραμματίων που έχουν εξαργυρώσει 

1. Τα γραμμάτια που εξαργυρώνονται από τους πράκτορες, κατάλ¬ 
ληλα συσκευασμένα, στέλνονται στην Υπηρεσία Κρατικών Λαχείων και 
συνοδεύονται με κατάσταση, στην οποία γράφονται αναλυτικά τα δια¬ 
κριτικά στοιχεία των γραμματίων και τα ποσά που πληρώθηκαν για κα¬ 
θένα απ’ αυτά. 

Για τα γραμμάτια κάθε κλήρωσης συντάσσεται χωριστή κατάσταση. 

2. Οι πράκτορες έχουν υποχρέωση να στέλνουν στην Υπηρεσία Κρα¬ 
τικών Λαχείων τα γραμμάτια που έχουν εξαργυρώσει, το αργότερο 
μέσα σε τρεις (3) ημέρες από τη συμπλήρωση του χρόνου παραγραφής. 

Άρθρο 28 
Πληρωμή Κερδών 

1. Η πληρωμή των κερδών των γραμματίων των λαχείων, γίνεται 
μέσα στις προθεσμίες που είναι γραμμένες σ’ αυτά, από μεν τους πρά¬ 
κτορες, μέχρι του ποσού του αφορολόγητου ορίου, που κάθε φορά ισχύει 
κατά τεμάχιο γραμματίου, από δε την Υπηρεσία Κρατικών Λαχείων, σε 
κάθε άλλη περίπτωση. 

2. Κατά την πληρωμή των κερδών ελέγχεται υποχρεωτικά η γνησιό¬ 
τητα των γραμματίων. 

3. Δε γίνεται πληρωμή των κερδών μετά τη συμπλήρωση του χρόνου 
παραγραφής, εκτός από τις περιπτώσεις που το ποσό του κέρδους έχει 
κατατεθεί στο Ταμείο Παρακαταθηκών και Δανείων, για λογαριασμό 
εκείνου που θα αναγνωρισθεί ως δικαιούχος με δικαστική απόφαση. 


6804 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 29 

Άρνηση πληρωμής κερδών λόγω φθοράς 
γραμματίων Εθνικού Λαχείου 

1. Γραμμάτια εθνικού λαχείου, για τη γνησιότητα των οποίων γεν¬ 
νιούνται αμφιβολίες λόγω φθοράς, δεν πληρώνονται από τους πράκτο¬ 
ρες. Στις περιπτώσεις αυτές ο αγοραστής του γραμματίου, αφού πρώτα 
το προσκομίσει στον πράκτορα, που θα το σφραγίσει και θα θέσει την 
ημερομηνία και την υπογραφή του στην πίσω πλευρά, το καταθέτει μετά 
στην Υπηρεσία Κρατικών Λαχείων μαζί με αίτηση για αναγνώριση των 
δικαιωμάτων του. Κατά τα λοιπά εφαρμόζονται οι διατάξεις του άρθρου 
26 του παρόντος κανονισμού. 

2. Γ ραμμάτια φθαρμένα, που κληρώνονται στο άρτιο, δεν εξαργυρώ¬ 
νονται. 

Άρθρο 30 

Βεβαίωση Πράκτορα για πληρωμή κερδών 
Εθνικού Λαχείου 

1. Γ ραμμάτια εθνικού λαχείου που κερδίζουν ποσά μεγαλύτερα από 
το αφορολόγητο όριο που κάθε φορά ισχύει κατά τεμάχιο, για να εξο¬ 
φληθούν από την Υπηρεσία Κρατικών Λαχείων, κατά το άρθρο 28 του 
παρόντος κανονισμού, πρέπει να φέρουν στην πίσω πλευρά τους βεβαί¬ 
ωση του πράκτορα που τα πούλησε στον κομιστή, ότι δεν υπάρχει κώ¬ 
λυμα για την εξαργύρωσή τους. 

2. Ο πράκτορας βεβαιώνει την έλλειψη κωλύματος μόνο αφού πρώτα 
διαπιστώσει τη γνησιότητα του γραμματίου, την έλλειψη δήλωσης 
απώλειας γι’ αυτό ή την ανυπαρξία λόγου που να δικαιολογεί την παρα¬ 
κράτηση του κέρδους. 

3. Δεν αποτελεί κώλυμα η τυχόν καθυστέρηση χρέους του αγοραστή 
προς τον πράκτορα από την αγορά του λαχείου. 

Άρθρο 31 

Βιβλία - Στοιχεία Πρακτόρων 

1. Οι πράκτορες πρέπει απαραίτητα να τηρούν, εκτός των άλλων, και 
τα ακόλουθα ειδικά βιβλία και στοιχεία: 

α) Βιβλίο πωλήσεων εθνικού λαχείου, στο οποίο καταχωρούνται, 
κατ’ αύξοντα αριθμό, το ονοματεπώνυμο και η διεύθυνση κάθε πελάτη, 
καθώς και ο αριθμός κάθε γραμματίου που αγοράζει. 

β) Βιβλίο γραμματίων εθνικού λαχείου, που τηρείται κατ’ αύξοντα 
αριθμό γραμματίων και όπου καταχωρείται κάθε διαφορά ή απαίτηση, 
η οποία αφορά το γραμμάτιο. 

γ) Βιβλίο αντιπροσώπων. 

δ) Ευρετήριο πελατών. 

ε) Στελέχη διπλοτύπων αποδείξεων και πληρωμής γραμματίων εθνι¬ 
κού λαχείου. 

στ) Στελέχη δηλώσεων απώλειας γραμματίων εθνικού λαχείου. 

2. Τα βιβλία πώλησης εθνικού λαχείου και αντιπροσώπων, πριν από 
κάθε χρησιμοποίησή τους, θεωρούνται από την Υπηρεσία Κρατικών 
Λαχείων. 

3. Ο τρόπος τήρησης των βιβλίων και στοιχείων καθορίζονται από 
την Υπηρεσία Κρατικών Λαχείων. 

Άρθρο 32 

Τήρηση Λογαριασμών Πρακτόρων 
και Λαχειοπωλών 

Η Υπηρεσία Κρατικών Λαχείων τηρεί προσωπικό λογαριασμό για 
κάθε πράκτορα ή για κάθε λαχειοπώλη, που αγοράζει με πίστωση λα¬ 
χεία. Ο λογαριασμός αυτός λειτουργεί σύμφωνα με το λογιστικό σύ¬ 
στημα που κάθε φορά εφαρμόζεται στην Υπηρεσία Κρατικών Λαχείων. 

Αντίστοιχους λογαριασμούς έχουν υποχρέωση να τηρούν και οι πρά¬ 
κτορες. 

Άρθρο 33 
Έναρξη ισχύος 

Ο Κανονισμός αυτός να δημοσιευθεί στην Εφημερίδα της Κυβερνή- 
σεως και θα ισχύσει από τη δημοσίευσή του. 

Αθήνα, 19 Σεπτεμβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 


Αριθ. 39012 (2) 

Εφαρμογή δραστηριοτήτων Αγροτικής Οικιακής Οικονομίας (Α.Ο.Ο.) 
και οικονομική εξυπηρέτησή τους. 

Ο ΥΠΟΥΡΓΟΣ ΓΕΩΡΓΙΑΣ 

1. Έχοντες υπόψη: 

α) Τις διατάξεις του Α.Ν. 1547/50 όπως τροποποιήθηκε, συμπλη¬ 
ρώθηκε και κυρώθηκε με το Νόμο 1643/51 (ΦΕΚ 12 τ.Α’). 

β) Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/τ.Α726.7.85). 
γ) Το άρθρο 14 του Π.Δ. 433/77 (ΦΕΚ 133 τ.Α’), 
δ) Τις με αριθμό 10787/1267/10.5.1979, 10211/811/ 
18.2.1982, 124/4.3.1985 και 4047/19.3.1985 σχετικές αποφά¬ 
σεις του Υπουργού Γεωργίας, αποφασίζουμε: 

2. Συμπληρώνουμε μερικώς την με αριθμό 10787/1267/ 
10.5.1979, Κεφ. Γ παράγραφο 3, απόφαση του Υπουργού Γεωργίας 
«περί Εφαρμογής των δραστηριοτήτων των Προγραμμάτων Γεωργ. 
Εκπαίδευσης και Πληροφοριών, Γ. Εφαρμογών, Α.Ο.Ο. Περιφερεια¬ 
κών Υπηρεσιών και οικονομικής εξυπηρέτησής των», προσθέτοντας πα¬ 
ράγραφο με τα παρακάτω: 

1. Οργάνωση εκπαιδεύσεων αγροτισσών ευρυτέρου χώρου 

Για την πραγματοποίηση εκπαιδεύσεων βραχείας διάρκειας (ημερί¬ 
δας, σεμιναρίων κ.λπ.) αγροτισσών (ενηλίκων και νέων) σε επίπεδο Νο¬ 
μού, περιφέρειας και χώρας: 

α. Η αναγκαιούσα πίστωση, για την αντιμετώπιση των πάσης φύ- 
σεως δαπανών (διαμονής, διατροφής, ενοικίασης χώρου, εφόσον δεν 
διατίθεται δωρεάν, ωρομίσθιο εκπαιδευτών κ.λπ.) οργάνωσης της εκ¬ 
παίδευσης καθώς και οι δαπάνες εισιτηρίων μετακίνησης των εκπαιδευ¬ 
όμενων εντός Νομού και από τους τόπους διαμονής τους στον τόπο που 
γίνεται η εκπαίδευση μετ’ επιστροφής, διατίθενται από τις οικείες πι¬ 
στώσεις του Τ.Γ.Κ. και Δασών της Δ/νσης Γεωργίας που οργανώνεται 
η εκπαίδευση. 

β. Η δαπάνη μετακίνησης αγροτισσών εκτός Νομού για συμμετοχή 
τους σε εκπαίδευση που γίνεται σε άλλο Νομό θα διατίθενται από τις οι¬ 
κείες πιστώσεις του Τ.Γ.Κ. και Δασών της Δ/νσης Γεωργίας που επελέ- 
γει και στέλνει τις αγρότισσες για συμμετοχή τους στην προαναφερό- 
μενη εκπαίδευση. 

Η καταβολή των εξόδων μετακίνησης γίνεται με βάση τις αποδείξεις 
πληρωμής των εισιτηρίων ή με σχετική βεβαίωση του αρμόδιου οργά¬ 
νου των μεταφορικών μέσων (ΟΣΕ, ΚΤΕΛ, πλοίου, αεροπλάνου). Η δι¬ 
καιούμενη θέση στον ΟΣΕ και πλοίο είναι η δεύτερα. 

2. Οι ανωτέρω δαπάνες θα εκτελούνται κατά τις «περί Γεωργικών 
Ταμείων» ισχύουσες διατάξεις. 

3. Η απόφαση αυτή να δημοσιευθεί στην Εφημερίδα της Κυβερνή- 
σεως και η ισχύς της αρχίζει από την ημέρα δημοσίευσής της. 

Αθήνα, 23 Σεπτεμβρίου 1988 

Ο ΥΦΥΠΟΥΡΓΟΣ 

Δ. ΠΙΤΣΙΩΡΗΣ 
-♦- 

Αριθ. 3524.2/9/88 (3) 

Έγκριση της αριθ. 2349/16.6.1988 απόφασης της Λιμενικής Αρχής 
ΑΙΓΙΝΑΣ περί καθορισμού ναύλου επιβατών της τοπικής δρομολο- 
γιακής γραμμής ΑΙΓΙΝΑΣ - ΑΓΚΙΣΤΡΙ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 178 παρ. 2 του Ν.Δ. 187/1973 (ΦΕΚ 
261 Α’) «Περί Κώδικος Δημοσίου Ναυτικού Δικαίου.» 

2. Τις διατάξεις του Π.Δ. 338/83 «Μεταβίβαση αρμοδιοτήτων 
Υπουργού Εμπορικής Ναυτιλίας στους Νομάρχες» 

3. Την αριθ. 18407/14.7.88 έγκριση Νομαρχίας Πειραιά, αποφα¬ 
σίζουμε: 

Άρθρο μόνο 

α) Εγκρίνουμε την παρακάτω 2349/16.6.1988 απόφαση της Λιμε¬ 
νικής Αρχής ΑΙΓΙΝΑΣ. 

Αύξηση ναυλολογίου. 

Ο ΛΙΜΕΝΑΡΧΗΣ ΑΙΓΙΝΑΣ 
Έχοντας υπόψη: 

1. Το άρθρο 3 του ειδ. κανονισμού Λιμένα Αίγινας (ΦΕΚ 93Β/79). 

2. Την ΩΠ.071230/6/88 διαταγή ΥΕΝ/ΔΟΛ-2ον. 

3. Τις διατάξεις του αρθ. 178 παρ. 2 του Ν.Δ. 187/1973/ 
Κ.Δ.Ν.Δ., αποφασίζουμε: 

1. Αναπροσαρμόζουμε το ναύλο επιβατών των δρομολογημένων 
Ε/Γ - Π/Κ Πλοίων που εκτελούν την τοπική δρομολογιακή γραμμή 
Αίγινας - Αγκίστρι αυξάνονται αυτόν κατά 0,8% και καθορίζουμε τον 
παραπάνω ναύλο σε εκατόν οκτώ (108) δρχ. 

2. Στο ναύλο αυτό ισχύουν αντίστοιχες διατάξεις εκπτώσεων ή δω¬ 
ρεάν μεταφοράς που ισχύουν για κύριες και δευτερεύουσες δρομολογια- 
κές γραμμές. 

3. Η παρούσα απόφαση τελεί υπό έγκριση του Υπουργού Εμπορικής 
Ναυτιλίας. 

Αίγινα, 16 Ιουνίου 1988 
0 ΛΙΜΕΝΑΡΧΗΣ 

Υποπ/ρχος Λ.Σ. ΤΣΙΜΠΟΥΡΗΣ ΔΗΜΗΤΡΙΟΣ 

β) Ορίζουμε ημερομηνία έναρξης ισχύος αυτής από την ημέρα δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 20 Σεπτεμβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΙΜΟΠΟΥΛΟΣ 
-♦- 

Αριθ. ΕΣ/19920 (4) 

Σύσταση ίδιου νομικού προσώπου με το όνομα «Β' ΚΕΝΤΡΟ ΑΝΟΙ¬ 
ΧΤΗΣ ΠΡΟΣΤΑΣΙΑΣ ΗΛΚΙΩΜΕΝΩΝ (ΚΑΠΗ) ΔΗΜΟΥ ΣΕΡ¬ 
ΡΩΝ». 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (ΠΔ 76/1985). 

2. Την αριθ. Γ/3142/20.6.88 απόφαση του Υπουργείου Υγείας - 
Πρόνοιας και Κοιν. Ασφαλίσεων (ΦΕΚ 437Β') με την οποία εγκρίθηκε 
η εφαρμογή Β’ Προγράμματος Ανοιχτής Προστασίας Ηλικιωμένων στο 
Δήμο Σερρών. 

3. Την αριθ. 775/1988 απόςαση του Δ.Σ. Σερρών «περί συστάσεως 
στο Δήμο Σερρών ίδιου νομικού προσώπου με το όνομα «Β* Κέντρο 
Ανοιχτής Προστασίας Ηλικιωμένων (ΚΑΠΗ)», αποφασίζουμε: 

1. Συστήνουμε ίδιο νομικό πρόσωπο με το όνομα «Β’ ΚΕΝΤΡΟ 
ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) ΔΗΜΟΥ 
ΣΕΡΡΩΝ». 

2. Σκοπός του νομικού προσώπου που συνιστάται σε εφαρμογή προ¬ 


γράμματος εξωϊδρυματικής προστασίας ηλικιωμένων, είναι η παροχή 
ιατροκοινωνικής προστασίας στα ηλικιωμένα άτομα της κεντρικής πε¬ 
ριοχής του Δήμου Σερρών, ώστε αυτά να παραμένουν στην οικογένεια. 

3. Πόροι του ναυτικού προσώπου είναι: 

α) Η ετήσια επιχορήγηση του Δήμου με 1.000.000 δρχ. 

β) Η επιχορήγηση και κάθε άλλη παροχή του κράτους είτε απευθείας 
στο νομικό πρόσωπο είτε προς το Δήμο Σερρών για το νομικό πρόσωπο. 

γ) Κάθε είδους συνδρομές, εισφορές, δωρεές, κληρονομιές και κληρο¬ 
δοσίες. 

δ) Έσοδα από τη συμβολική χρηματική συμμετοχή μελών που έχουν 
ανάγκη προστασίας. 

ε) Πρόσοδοι από τη δική του περιουσία. 

στ) Εισπράξεις από το αντίτιμο των πραγμάτων ή υπηρεσιών που πα¬ 
ρέχονται από το νομικό πρόσωπο. 

ζ) Κάθε άλλη πρόσοδος. 

4. Το νομικό πρόσωπο διοικείται από επταμελές διοικητικό συμβού¬ 
λιο το οποίο αποτελείται από τους: 

α) Δήμαρχο, ως Πρόεδρο. 

β) Ένα (1) δημοτικό σύμβουλο που ορίζεται με απόφαση του Δημοτι¬ 
κού Συμβουλίου. 

γ) Ένα (1) αιρετό μέλος του νομικού προσώπου που εκλέγεται από 
τα μέλη του ανάμεσα από αυτά. 

δ) Μία (1) κοινωνική λειτουργό, υπάλληλο του Υπουργείου Υγείας - 
Πρόνοιας και Κοινωνικών Ασφαλίσεων, που ορίζεται από το Υπουργείο. 

ε) Ένα (1) δημότη που ορίζεται με απόφαση του Δ.Σ., ανάμεσα σε 
πρόσωπα που ασχολούνται με ανθρωπιστικά επαγγέλματα, ύστερα από 
σχετική πρόταση του Δημάρχου. 

στ) Ένα (1) αιρετό εκπρόσωπο των εργαζομένων στο Β’ ΚΑΠΗ. 

ζ) Έναν (1) αιρετό εκπρόσωπο των τοπικών συλλόγων των συντα¬ 
ξιούχων. 

Το Διοικητικό Συμβούλιο εκλέγει από τα μέλη του τον Αντιπρόεδρο 
και το Γραμματέα του. Η θητεία του διοικητικού συμβουλίου ακολουθεί 
τη δημοτική περίοδο. 

Μέχρι να εκλεγούν τα αιρετά μέλη ή μέχρι να πληρωθεί οποιαδήποτε 
κενωθείσα θέση μέλους, το Διοικητικό Συμβούλιο λειτουργεί με ελλιπή 
σύνθεση που δεν μπορεί να είναι κατώτερη από τον αριθμό που απαιτεί¬ 
ται για την απαρτία. Το νομικό πρόσωπο εκπροσωπείται στα Δικαστή¬ 
ρια και σε κάθε αρχή από τον πρόεδρο και όταν αυτός απουσιάζει ή κω¬ 
λύεται από τον Αντιπρόεδρο. 

Σέρρες, 14 Σεπτεμβρίου 1988 

Η Νομάρχης 
ΕΥΦΗ Δ. ΜΗΤΩΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



